[{"text_idx": "#000000", "text": "Galdu bazenuen ere... hona hemen berrien bilduma!"}, {"text_idx": "#000001", "text": "Ta-tumen, hobekuntza etengabea da! Plataforman ezarri ditugun azken berriak bildu ditugu artikulu honetan, dagoeneko agian ezagutuko dituzun arren..."}, {"text_idx": "#000002", "text": "Zure ikasgela bakoitzean erlaitz berri bat agertu da, \u00abLiburuak\u00bb izenekoa. Gainera, ikasleen batez besteko kalifikazioa ere kontsulta dezakezu kasu bakoitzean. Ikasgela batera sartzeko, menu nagusian \u00abNire ikasgelak\u00bb atalean sartu edo, zuzenean, egin klik haren izenaren gainean."}, {"text_idx": "#000003", "text": "\u00abKasuak\u00bb erlaitzaren alboan, \u00abLiburuak\u00bb erlaitza gehitu dugu; gelako liburutegi baten gisara funtzionatzen du honek. Hemen, gelan sortzen dituzun kasuen liburuak gehitzen dira, automatikoki, eta zure ikasleei gomendatutako irakurketak ere gehi ditzakezu. Liburu bakoitzaren azalaren gainean klik egitean, zure ikasleen irakurketaren aurrerapena ikus dezakezu. Artikulu honetan, xehetasun guztiekin azaltzen dizugu."}, {"text_idx": "#000004", "text": "Ikasgela bakoitzaren barruan, \u00abEmaitzak\u00bb erlaitzean, ikasle bakoitzak ikerketa bakoitzean, kasu bakoitzean eta guztira eskuratutako puntuazioa eta kalifikazioa kontsultatu eta esportatu daiteke. Orain, zure ikasleek kasu bakoitzean 10 punturen gainean eskuratutako batez besteko kalifikazioa ikus dezakezu."}, {"text_idx": "#000005", "text": "Liburuen katalogoa ere dezente aldatu da! Atal honetara sartzeko, zabaldu menu nagusia eta egin klik \u00abLiburuak\u00bb erlaitzean; nabigatzailean beste erlaitz bat irekiko da, eta Ta-tumen argitalpenen funts osoa ikusi ahal izango duzu."}, {"text_idx": "#000006", "text": "Badakigu zail samarra izan daitekeela irakurgaiak aukeratzea. Hori dela eta, liburuen katalogoan agertzen diren emaitzak ordenatzeko aukera jarri dugu. Alfabetikoki antola ditzakezu (A-Z edo Z-A), edo plataforman gehien irakurritakoak edo azkenekoz gehitu dituztenak lehendabizi ikus ditzakezu."}, {"text_idx": "#000007", "text": "Ta-tumen dauden izenburu gehienek kasu bat dute (Kasuen liburutegian). Hau da, sarrera bat dute, eta irakurri aurretik, bitartean eta ondoren egiteko jarduera batzuk. Katalogoko liburu batzuek ez dute kasurik, baina horrek ez du esan nahi egin ezin dugunik. Kasu bat sortzeko eska dezakezu \u00abBotoa eman\u00bb botoia erabiliz; liburu bakoitzaren fitxan topatuko duzu botoi hori."}, {"text_idx": "#000008", "text": "Lehen irakurleentzako gaztelaniaz lau bilduma gehitu ditugu. Piktogramak dituzte, errazago irakurtzeko Los casos de Sherlock To\u0301pez eta Cuentos del viejo roble. Gainera, gure irakurgai batzuek lokuzio osoak dituzte. Baliabide hori eskuragarri dago haurrentzako gaztelaniazko liburu batzuetan eta ingelesezko gure liburu guztietan."}, {"text_idx": "#000009", "text": "Ezaugarri horiek dituzten izenburuen bila bazabiltza, erabili \u00abBaliabideak\u00bb iragazkia, topatzeko. Gogoratu plataforman kasuren bat duten irakurgaiak aurkitzea ahalbidetzen dizula \u00abjarduerekin\u00bb aukerak."}, {"text_idx": "#000010", "text": "Dakizun moduan, liburu bakoitzaren itxura pertsonalizatzeko aukera ematen du Ta-tumen irakurketa interfazeak. Bi tipografia berri gehitu ditugu, dislexia duten ikasleek edo letra larrietan irakurtzea nahiago dutenek errazago irakurri ahal izateko. Liburu digitalen itxura nola alda dezakezun azaltzen dizugu artikulu honetan."}, {"text_idx": "#000011", "text": "Inprimatu albistea eta kasu bakoitzaren dominak"}, {"text_idx": "#000012", "text": "Aspaldi gaitu genuen \u00abBilaketa\u00bb ataleko albistea, kasu bakoitzaren sarrera gisa balio duena, inprimatzeko aukera. Orain dominak ere inprima ditzakezu, hau da, kasu bakoitzaren sariak. Hala, ikasleei fisikoki eman diezazkiekezu, plataforman lortzen dituztenean."}, {"text_idx": "#000013", "text": "Plataformaren barruan eskuragarri duzu laguntza tresna bat. Bertan, bideotutorialak, prestakuntzen grabaketak, gure blogerako sarbidea eta laguntza formulario bat topa ditzakezu. Artikulu honetan xehetasunez kontatuko dizugu nola funtzionatzen duen."}, {"text_idx": "#000014", "text": "Ba al zenekien berritasun hauetako asko zu bezalako irakasleen iradokizunak direla? Gustura jasoko genituzke zure iruzkinak, iritziak, ideiak... Idatzi, eta aintzat hartuko ditugu!"}, {"text_idx": "#000015", "text": "Ta-tum Lehen Hezkuntzako lehen ikasmailetan"}, {"text_idx": "#000016", "text": "Irakurketa mailaren araberako irakurketa fitxak\nEz daukazu Ta-tum? Egin bat irakurketa gamifikatzen duten hezitzaileen komunitate handienarekin."}]